Torpeedo
Torpeedo on jõuseadme abil vee all või pinnal liikuv lõhkekeha, mis on mõeldud veesõiduki (laeva) tabamiseks.
Torpeedo ehk esialgse nimega "iseliikuv miin" muutis allveelaevad ohtlikeks sõjalaevadeks. Torpeedo ideele tuli Austria mereväe fregatikapten Johann Blasius Luppis. 1861. a. pakkus ta oma leiutist Austria valitsusele kuid too ei olnud sellest huvitatud. 1864. a. kohtas Luppis inglasest inseneri Robert Whitheadi ning suutis teda veenda oma idee perspektiivsuses. Luppisi ja Whitheadi koostööna valmiski 1866. a. esimene torpeedo. Algul oli torpeedo aeglane ja tema tegevusraadius väike.
Kulus pool sajandit, et teha torpeedost tõeliselt surmakülvav relv. 22. septembril 1914 kohtas Saksa allveelaev U 9 Põhjamerel kolme Inglise soomusristlejat. 450m kauguselt laskis komandör Otto Weddigen välja esimese torpeedo, mis tabas ristlejat Aboukir. Ahtrisse tabatud ristleja hakkas vajuma. Inglased arvasid, et sattusid miinile ning sõitsid Abourkiri juurde, et peale võtta uppuvaid inimesi. U 9 lähenes veelgi ja lasi 270 m kauguselt välja veel kaks torpeedot. Sellest ajast peale peeti allveelaeva pealveelaevale ohtlikuks vastaseks.
Vaata ka[muuda]